
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

361. Σύσταοη Επαρχείων. 1 

362. Ίδρυση Μέσης Τεχνικής Επαγγελματικής Νοση¬ 

λευτικής Σχολής στο Γενικό Νοσοκομείο Καρπε¬ 
νησιού με οικοτροφείο και έγκριση του Οργανι¬ 
σμού αυτής. 2 

363. Ίδρυση Τμήματος Ασφαλείας Καρπενησιού και 

άλλες διατάξεις. 3 

ΑΠΟΦΑΣΕΙΣ 


07-110 και ΚΑΕ 0211, 0221, 0223, 0226, 0233, 0262, 
0813, 0824, 1111,1112, 1355 και 1711, για τα επόμενα 
δε οικονομικά έτη με την αναγραφή σχετικών πιστώσεων 
στον Προϋπολογισμό του Υπουργείου Εσωτερικών και με 
τους ίδιους ως άνω ΚΑΕ. 

6. Την 609/13.8.1993 γνωμοδότηση του Συμβουλίου 
της Επικράτειας και με πρόταση των Υπουργών Προε¬ 
δρίας της Κυβέρνησης, Εσωτερικών, Οικονομικών και Πε¬ 
ριβάλλοντος, Χωροταξίας και Δημοσίων Έργων, αποφασί¬ 
ζουμε: 


Χορήγηση δανείων και πιστώσεων με προσωπική 
ασφάλεια από τις κτηματικές τράπεζες. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 361 (1) 

Σύσταση Επαρχείων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 1 του Νόμου 108/ 
1975 (ΦΕΚ 169/τ.Α* της 9/13.8.1975) «Περί Συστάσεως 
Επαρχείων». 

2. Τις διατάξεις του άρθρου 1 του Νόμου 1416/1984 
(ΦΕΚ 18/τ.Α721.2.1984) «Τροποποίηση και συμπλή¬ 
ρωση διατάξεων της δημοτικής και κοινοτικής νομοθεσίας 
για την ενίσχυση της Αποκέντρωσης και την ενδυνάμωση 
της Τοπικής Αυτοδιοίκησης». 

3. Τις διατάξεις του άρθρου 27 του Ν. 2081/1992 (Α' 
154). 

4. Την Υ. 2009/20.5.1993 Κοινή Απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς Οικονομικών» (ΦΕΚ 365/Β721.5.1993). 

5. Το γεγονός ότι, από τις διατάξεις του παρόντος προ- 
καλείται δαπάνη σε βάρος του Κρατικού Προϋπολογισμού 
ύψους δρχ. 12.700.000, περίπου, για το τρέχον οικονο¬ 
μικό έτος και δρχ. 33.600.000, περίπου, για καθένα από 
τα επόμενα οικονομικά έτη, η οποία θα καλυφθεί για το 
1993 από τις πιστώσεις του Υπ. Εσωτερικών με Ειδ. Φ. 


Αρθρο 1 

1. Στις επαρχίες Ιθάκης του Νομού Κεφαλληνίας και 
Ικαρίας του Νομού Σάμου συνιστώνται ομώνυμα Επαρχεία, 
με έδρα την Ιθάκη και την Ικαρία, και αντιστοίχως, και κατά 
τόπον αρμοδιότητα, εκτεινόμενη στην περιφέρεια της οι¬ 
κείας Επαρχίας. 


2. Στη νήσο Σκύρο της Επαρχίας Καρυστίας του Νομού 
Εύβοιας, συνιστάται ομώνυμο Επαρχείο με έδρα τη Σκύρο 
και κατά τόπο αρμοδιότητα εκτεινόμενη στην περιοχή της 
νήσου αυτής και των πέριξη αυτής βραχονησίδων. 

Αρθρο 2 

Σε κάθε Επαρχείο του προηγούμενου άρθρου συνιστά- 
ται θέση μετακλητού Επάρχου με βαθμό β' των ειδικών 
θέσεων (άρθρο 2 παρ. 1 του Ν. 1416/1984. 


Στον Υπουργό Εσωτερικών αναθέτουμε τη δημοσίευση 
και εκτέλεση του Διατάγματος αυτού. 

Αθήνα, 10 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

ΣΩΤ. ΚΟΥΒΕΛΑΣ I. ΚΕΦΑΛΟΓΙΑΝΝΗΣ 


ΥΦΥΠ. ΟΙΚΟΝΟΜΙΚΩΝ 

Κ. ΓΙΑΤΡΑΚΟΣ 


ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΑΧ. ΚΑΡΑΜΑΝΛΗΣ 

~ ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘ. 362 (2) 

Ίδρυση Μέσης Τεχνικής Επαγγελματικής Νοσηλευτικής 

Σχολής στο Γενικό Νοσοκομείο Καρπενησιού με οικο¬ 
τροφείο και έγκριση του Οργανισμού αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 παρ. 3 του Ν.Δ/τος 683/1948 (Α’ 124), 
όπως αντικαταστάθηκε με το άρθρο 6 (παρ. 1) εδαφ. α' 
του Ν. 1579/1985 (Α’ 217), 6 παρ. 3 του αυτού νόμου και 
86 παρ. 3 του Ν. 1566/1985 (Α' 167). 

β. Του άρθρου 29Α του Ν. 1558/1985, Α’ 137, όπως 
προστέθηκε με το αρθρ. 27 του Ν. 2081 /1992 (Α’ 154). 

2. Τη γνώμη του Δ.Σ. του Νοσοκομείου που διατυπώ¬ 
θηκε στο πρακτικό 32/24.2.1992. 

3. Το γεγονός ότι δεν έχει συγκροτηθεί Π ΕΣΥ. 

4. Την αρ. Υ 2009/20.5.1993 (365Β71993) Κοινή Από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών». 

5. Την αρ. Υ/1939/Η/9923/9.12.1992 (ΦΕΚ 728/Β7 
92) Κοινή Απόφαση του Πρωθυπουργού «Ανάθεση αρμο¬ 
διοτήτων στους Υφυπουργούς Εθνικής Παιδείας και θρη¬ 
σκευμάτων». 

6. Την αρ. Υ/1938/9.12.92 (ΦΕΚ 727/Β792) κοινή 
απόφαση του Πρωθυπουργού και Υπουργού Υγείας, Πρό¬ 
νοιας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοιν. Ασφαλί¬ 
σεων». 

7. Από τις προτεινόμενες διατάξεις προκαλείται ετήσια 
δαπάνη σε βάρος του Κρατικού Προϋπολογισμού ύψους 
δρχ. 56.500.000 περίπου, η οποία για το τρέχον έτος θα 
περιορισθεί στο ποσό ύψους 20.000.000 δρχ. περίπου, 
υπολογιζομένη για το διάστημα Σεπτεμβρίου - Δεκεμ¬ 
βρίου και θα βαρύνει τις πιστώσεις του φορέα 151 - ΚΑΕ 
2312 και 2812 - της Νομαρχίας Ευρυτανίας (αριθ. απόφα¬ 
σης 150036/23.3.1993). 

8. Την υπ’ αριθ. 575/93 γνωμοδότηση του Συμβουλίου 
της Επικράτειας, με πρόταση του Υπουργού Προεδρίας 
της Κυβέρνησης και των Υφυπουργών Υγείας, Πρόνοιας 
και Κοινωνικών Ασφαλίσεων, Οικονομικών και Εθνικής 
Παιδείας και θρησκευμάτων, αποφασίζουμε: 

Άρθρο 1 
Ίδρυση 

Ιδρύεται στο Γενικό Νοσοκομείο Καρπενησίου Μέση 
Τεχνική Επαγγελματική Νοσηλευτική Σχολή διετούς φοι- 
τήσεως με οικοτροφείο, που αποτελεί Παράρτημα του 
Νοσοκομείου αυτού και τελεί υπό την εποπτεία και τον 
έλεγχο του Υπουργείου Υγείας, Πρόνοιας και Κοινωνικών 
Ασφαλίσεων. 

Η Σχολή λειτουργείο σύμφωνα με τις διατάξεις του Ν.Δ. 
643/1948, του Ν. 1566/85 και του Ν. 1579/85. 

Άρθρο 2 
Σκοπός 

Σκοπός της Σχολής είναι να προετοιμάζει στα πλαίσια 
θεωρητικής και πρακτικής Εκπαίδευσης νοσηλευτικό 


προσωπικό μέσης βαθμίδος ικανό να παρέχει νοσηλευτι¬ 
κές φροντίδες στους χώρους άσκησης του νοσηλευτικού 
επαγγέλματος. 

Άρθρο 3 
Αριθμός μαθητών 

Οι μαθητές σε κάθε τάξη ή τμήμα της σχολής δεν μπο¬ 
ρούν να υπερβαίνουν τους τριάντα πέντε (35). 

Τάξεις με μαθητές περισσότερους από τριάντα πέντε 
(35) διαιρούνται σε Τμήματα (άρθρα 9 παρ. 8 και 5 παρ. 10 
του Ν. 1566/85). 

Άρθρο 4 

Όργανα διοικήσεως της Σχολής 

1. Η Σχολή διοικείται από το Διοικητικό Συμβούλιο του 
Γενικού Νοσοκομείου Καρπενησίου. 

2 . Το Διοικητικό Συμβούλιο έχει τις εξής αρμοδιότητες 
ως προς την οργάνωση και τη λειτουργία της Σχολής: 

α. Συντάσσει και υποβάλλει προς έγκριση τον κανονισμό 
της Σχολής, όπως και κάθε τροποποίηση ή συμπλήρωση 
αυτού στο Υπουργείο Υγείας, Πρόνοιας και Κοινωνικών 
Ασφαλίσεων μετά από εισήγηση της Διεύθυνσης. 

β. Αποφασίζει για κάθε θέμα που αφορά την κατάσταση 
του προσωπικού της Σχολής και ασκεί την πειθαρχική 
εξουσία επ’ αυτού σύμφωνα με τις διατάξεις του Π.Δ. 
611/77, όπως εκάστοτε ισχύει. 

γ. Εισηγείται για έγκριση στο Υπουργείο Υγείας, Πρό¬ 
νοιας και Κοινωνικών Ασφαλίσεων μετά από εισήγηση της 
Διεύθυνσης τον αριθμό των μαθητών που θα εισαχθούν 
στην Σχολή, κάθε σχολικό έτος. 

δ. Διαχειρίζεται εν γένει την περιουσία και τους πόρους 
που έχουν διατεθεί υπέρ της Σχολής. 

ε. Εγκρίνει κατ’ αρχήν το αφορών στη Σχολή κονδύλιο 
του προϋπολογισμού του Νοσοκομείου τρεις (3) τουλάχι¬ 
στον μήνες πριν από τη λήξη του οικονομικού έτους και 
υποβάλλει αυτό μαζί με τον προϋπολογισμό του Νοσοκο¬ 
μείου στην οικεία Νομαρχία για έγκριση. 

στ. Εγκρίνει τον ισολογισμό και απολογισμό του λήξα- 
ντος έτους για το κονδύλιο του προϋπολογισμού του Νο¬ 
σοκομείου που αφορά τη Σχολή και υποβάλλει αυτούς μαζί 
με τα λοιπά στοιχεία του Νοσοκομείου στη Νομαρχία μέσα 
σε τρεις μήνες από τη λήξη του οικονομικού έτους στο 
οποίο αφορά ο απολογισμός. 

Αντίγραφο του απολογισμού μαζί με όλα τα σχετικά λο¬ 
γιστικά στοιχεία διαβιβάζει και στο Ελεγκτικό Συνέδριο. 

ζ. Αποφασίζει τα περί της αποδοχής ή μη των υπέρ της 
Σχολής αφιεμένων κληρονομιών, δωρεών, κληροδοσιών 
και εισφορών. 

η. Αποφασίζει κατά τις κείμενες διατάξεις περί ανεγέρ- 
σεως ή κατεδαφίσεως οικοδομών, περί αγοράς και πωλή- 
σεως κινητών, ακινήτων και χρεωγράφων, περί τοποθετή- 
σεως κεφαλαίων, περί συνάψεως δανείων πάσης φύ- 
σεως, δικαιούμενο να παρέχει προς ασφάλεια αυτών υπο¬ 
θήκη επί ακινήτων που έχουν διατεθεί υπέρ της Σχολής, 
όπως και περί διαθέσεως της κινητής και ακινήτου περιου¬ 
σίας που έχει περιέλθει στο Νοσοκομείο υπέρ της Σχολής. 

Η περί υποθήκης ακινήτων και η περί διαθέσεως πε¬ 
ριουσία απόφαση λαμβάνεται δια πλειοψηφίας των (2/3) 
του συνόλου των μελών του. 

3. Στις συνεδριάσεις του Διοικητικού Συμβουλίου παρί- 
σταται ο Διευθυντής της Σχολής άνευ ψήφου και εισηγεί- 

ται για τα θέματα που αφορούν τη Σχολή. 

4. Οι περί της Σχολής αποφάσεις του Διοικητικού Συμ¬ 
βουλίου ανακοινώνονται στο Διευθυντή της Σχολής δια 
κοινοποιήσεως αποσπάσματος των σχετικών πρακτικών 
και είναι αμέσως εκτελεστές. 

Άρθρο 5 

Αρμοδιότητες του Προέδρου 
του Διοικητικού Συμβουλίου 

Ο Πρόεδρος του Διοικητικού Συμβουλίου του Νοσοκο¬ 
μείου έχει τις εξής αρμοδιότητες σε σχέση με τη λειτουρ¬ 
γία της Σχολής: 

1. Εκπροσωπεί τη Σχολή στις δικαστικές και εξώδικες 
υποθέσεις της, διορίζεται τους δικαστικούς πληρεξού¬ 
σιους. 

Εκπροσωπεί τη Σχολή ενώπιον πόσης δικαστικής, διοι¬ 
κητικής ή άλλης αρχής ως και στις συναλλαγές αυτής και 
σε περίπτωση που απουσιάζει ή κωλύεται αναπληρώνεται 
από τον Αντιπρόεδρο ή άλλο μέλος του Διοικητικού Συμ¬ 
βουλίου το οποίο διορίζεται απ’ αυτό. 

2. Καταρτίζει με τον Διευθυντή την ημερήσια διάταξη 
των θεμάτων που είναι για συζήτηση. 

Στην ημερήσια διάταξη περιέχονται περιληπτικά τα θέ¬ 
ματα που θα συζητηθούν. 

3. Υπογράφει με τον Διευθυντή τις σχετικές επιταγές 
και τα εντάλματα πληρωμών, καθώς και τα έγγραφα για 
την υπογραφή των οποίων δεν έχει εξουσιοδοτήσει τον 
Διευθυντή ή τους προϊσταμένους των Τμημάτων. 

4. Ασκεί στο προσωπικό της Σχολής τις αρμοδιότητες 
που του παρέχουν οι νόμοι και συντάσσει τις υπηρεσιακές 
εκθέσεις του Διευθυντή της Σχολής. 

Άρθρο 6 

Διεύθυνση - Ώρες εργασίας 

Όργανα Διεύθυνσης της Σχολής είναι ο Διευθυντής, ο 
Υποδιευθυντής και ο Σύλλογος των Διδασκόντων (άρθρο 
11 ΣΤ, παρ. 1 του Ν. 1566/1985). 

1. Διευθυντής και Υποδιευθυντής ορίζεται εκπαιδευτι¬ 
κός του κλάδου ΠΕΙ 4 Εκπαιδευτικός ή ΠΕΙ 7 Εκπαιδευτι¬ 
κός ή ΠΕΙ 8 Εκπαιδευτικός. 

2. Σύλλογος διδασκόντων. 

α. Ο Σύλλογος διδασκόντων της Σχολής αποτελείται 
από όλους τους με πλήρη διδακτική απασχόληση, διδά¬ 
σκοντες στην Σχολή με οποιαδήποτε σχέση εργασίας και 
έχει ως Πρόεδρο το Διευθυντή της Σχολής. 

Το ωρομίσθιο διδακτικό προσωπικό με μειωμένο ωράριο 
διδασκαλίας μετέχει στο Σύλλογο όταν στις συνεδριάσεις 
του εξετάζονται θέματα της αρμοδιότητάς του. 

Όταν στις συνεδριάσεις του Συλλόγου εξετάζονται ει¬ 
δικά θέματα μαθητών μετέχουν και δύο εκπρόσωποί τους 
που ορίζονται από το διοικητικό συμβούλιο των μαθητικών 
κοινοτήτων (άρθρο 11 ΣΤ παρ. 1 του Ν. 1566/1985). 

β. Ο Σύλλογος των διδασκόντων συνεδριάζει, ύστερα 
από πρόσκληση του Προέδρου του τακτικά τουλάχιστον 
μια φορά πριν από την έναρξη των μαθημάτων ή μια φορά 
στο τέλος κάθε τριμήνου και έκτακτα, όταν το κρίνει σκό¬ 
πιμο ο Πρόεδρος ή το ζητήσει εγγράφως για συγκεκριμένα 
θέματα τουλάχιστο το ένα τρίτο των μελών του. 

Οι συνεδριάσεις γίνονται μέσα στο ωράριο εργασίας και 
σε καμία περίπτωση σε ώρες διδασκαλίας των μαθημά¬ 
των. 


γ. Ο Σύλλογος διδασκόντων αποτελεί συλλογικό όργανο 
για την χάραξη κατευθύνσεων για την καλύτερη εφαρμογή 
της εκπαίδευσης και την καλύτερη λειτουργία της Σχολής. 
Έχει την ευθύνη για την εφαρμογή του ωρολογίου και 
αναλυτικού Προγράμματος, την υγεία και προστασία των 
μαθητών, την καθαριότητα των σχολικών χώρων και την 
οργάνωση της σχολικής ζωής. 

Ιεραρχεί τις σχολικές ανάγκες και φροντίζει για την αντι¬ 
μετώπισή τους, αξιοποιεί τις δυνατότητες συνεργασίας 
ανάμεσα στο διδακτικό προσωπικό και τους κοινωνικούς 
φορείς του τόπου (άρθρο 11 ΣΤ του Ν. 1566/1985). 

3.0 Διευθυντής, ο Υποδιευθυντής και ο Σύλλογος διδα¬ 
σκόντων έχουν εκπαιδευτικά καθήκοντα. 

4. Ώρες εργασίας μονίμου Εκπαιδευτικού Προσωπι¬ 
κού. 

α. Οι ώρες εβδομαδιαίας διδασκαλίας και διεξαγωγής 
πρακτικών ασκήσεων από το εκπαιδευτικό προσωπικό της 
Σχολής, ορίζονται ως εξής: 

αα. Διευθυντής, ώρες δέκα (10) όταν η Σχολή λειτουρ¬ 
γεί με 1 ή 2 τμήματα, 8 από 3 έως 5, 7 από 6 έως 9, 5 από 
10 έως 12 και 3 όταν λειτουργούν με περισσότερα από 12 
τμήματα τάξεων. 

ββ. Υποδιευθυντής, ώρες δεκατέσσερις (14). 

γγ. Καθηγητές, ώρες είκοσι μία (21), αν έχουν έως έξι 
έτη υπηρεσίας, ώρες δέκα εννέα (19), αν έχουν από έξι 
μέχρι δώδεκα έτη υπηρεσίας και ώρες δέκα οκτώ (18), αν 
έχουν πάνω από δώδεκα έτη υπηρεσίας. 

β. Διδασκαλία με μειωμένο ωράριο δεν επιτρέπεται, 
εκτός εάν η συμπλήρωσή του δεν είναι αντικειμενικά δυ¬ 
νατή οπότε τούτο θα συμπληρωθεί με διοικητική εργασία. 

γ. Όλο το εκπαιδευτικό προσωπικό της Σχολής παρα¬ 
μένει υποχρεωτικά στη Σχολή στις εργάσιμες ημέρες, 
πέρα από τις ώρες διδασκαλίας, για την προσφορά και άλ¬ 
λων υπηρεσιών που συνδέονται με το γενικότερο εκπαι¬ 
δευτικό έργο, όπως συμμετοχή σε γιορταστικές, αθλητι¬ 
κές και πολιτιστικές εκδηλώσεις, ενημέρωση των γονέων 
και κηδεμόνων, τήρηση βιβλίων της Σχολής και εκτέλεση 
διοικητικών εργασιών. Κάθε εκπαιδευτικός παραμένει 
υποχρεωτικά στη Σχολή, στις εργάσιμες ημέρες πέρα από 
τις ώρες διδασκαλίας, για την εκτέλεση συγκεκριμένου 
έργου που του έχει ανατεθεί, όχι όμως πέρα από έξι (6) 
ώρες την ημέρα ή τριάντα (30) ώρες την εβδομάδα, με την 
επιφύλαξη των οριζόμενων 6 στην περίπτωση β της παρ. 2 
του παρόντος άρθρου. 

Από τις πρόσθετες αυτές υπηρεσίες απαλλάσσονται οι 
μητέρες παιδιών μέχρι 2 ετών. 

δ. Οι παραπάνω διατάξεις της περίπτωσης γ εφαρμόζο¬ 
νται ανάλογα και για το εκπαιδευτικό προσωπικό που είναι 
απεσπασμένο στη Σχολή ή υπηρετεί με σχέση εργασίας 
ιδιωτικού δικαίου. 

Άρθρο 7 

Αλληλογραφία της Σχολής 

Η Σχολή τηρεί δικό της πρωτόκολλο και αλληλογραφεί 
απ’ ευθείας με κάθε νομικό ή φυσικό πρόσωπο. 

Άρθρο 8 
Πόροι - Δαπάνες 

1. Πόροι του Νοσοκομείου που διατίθενται αποκλει¬ 
στικά για τη Σχολή είναι: 

α. Οι υπέρ αυτής κληρονομιές, κληροδοσίες, δωρεές εν 

ζωή και αιτία θανάτου, καθώς και πάσης φύσης επιχορη¬ 
γήσεις νομικών ή φυσικών προσώπων. 

β. Τα έσοδα από τόκους, τοκομερίδια, μερίσματα, μι¬ 
σθώματα, εκποίηση ακινήτων ή κινητών της περιουσίας 
που έχει διατεθεί υπέρ της Σχολής. 

γ. Κάθε άλλο έσοδο προερχόμενο από περιουσιακά 
στοιχεία προοριζόμενα για τη Σχολή. 

2. Σε περίπτωση καταργήσεως της Σχολής το τυχόν κε¬ 
φάλαιο που θα βρεθεί περιέρχεται, στο Νοσοκομείο στο 
οποίο λειτουργεί η Σχολή. 

3. Όλες οι δαπάνες λειτουργίας και συντηρήσεως της 
Σχολής, όπως και η μισθοδοσία του διδακτικού και λοιπού 
προσωπικού αυτής βαρύνουν τον προϋπολογισμό του Νο¬ 
σοκομείου στον οποίο εγγράφονται κάθε χρόνο για τον 
σκοπό αυτό πιστώσεις σε ιδιαίτερο φορέα και κωδικούς 
αριθμούς. 

Αρθρο 9 

Βασική διάρθρωση Υπηρεσιών 

Οι υπηρεσίες της Σχολής αποτελούν Διεύθυνση συ¬ 
γκροτούμενη όπως παρακάτω: 

α. Τμήμα Σπουδών 

β. Τμήμα Διοικητικών και Οικονομικών Υποθέσεων 
Αρθρο 10 

Αρμοδιότητες της Διεύθυνσης 

Η αρμοδιότητα της Διεύθυνσης αναφέρεται στα πιο 
κάτω θέματα που κατανέμονται μεταξύ των Τμημάτων, 
όπως παρακάτω: 

α. Τμήμα Σπουδών: Κάθε θέμα που αναφέρεται στην 
εκπαίδευση των μαθητών και την εφαρμογή των εγκεκρι¬ 
μένων προγραμμάτων εκπαιδεύσεως και πρακτικής άσκη¬ 
σης. 

β. Τμήμα Διοικητικών και Οικονομικών Υποθέσεων: θέ¬ 
ματα οικονομικά, διαχειριστικά, διαδικασίες προμηθειών, 
γραμματειακές ανάγκες, ανάγκες λειτουργίας τηλεφωνι¬ 
κού κέντρου, ανάγκες λειτουργίας βιβλιοθήκης της Σχο¬ 
λής, καθώς και κάθε θέμα που αναφέρεται στην εν γένει 
μέριμνα των Μαθητών της Σχολής. 

θεώρηση του γνήσιου της υπογραφής και επικύρωση 
φωτοαντιγράφων σύμφωνα με το άρθρο 14 του Ν. 1599/ 
86 . 

Άρθρο 11 

θέσεις Προσωπικού 

Στη Σχολή συνιστώνται οι πιο κάτω θέσεις: 

Α. ΚΑΤΗΓΟΡΙΑ ΠΕ 

1. Κλάδος ΠΕΙ 4 Εκπαιδευτικός θέσεις τέσσερις (4) 

2. Κλάδος ΠΕΙ 7 Εκπαιδευτικός θέσεις πέντε (5) 

3. Κλάδος ΠΕΙ 8 Εκπαιδευτικός θέσεις πέντε (5) 

Οι θέσεις του κλάδου ΠΕΙ 4 Εκπαιδευτικού σε περί¬ 
πτωση αδυναμίας κάλυψής τους απο πτυχιούχους Α.Ε.Ι. 
πληρούνται από υποψηφίους που έχουν τα προσόντα των 
κλάδων ΠΕΙ 7 Εκπαιδευτικού ή ΠΕΙ 8 Εκπαιδευτικού. 

Όσο χρόνο οι θέσεις είναι πληρωμένες από προσωπικό 
που έχει τα προσόντα των κλάδων ΠΕΙ 7 Εκπαιδευτικού ή 
ΠΕΙ 8 Εκπαιδευτικού οι θέσεις αυτές ανήκουν στους κλά¬ 
δους ΠΕΙ 7 Εκπαιδευτικού ή ΠΕΙ 8 Εκπαιδευτικού. 

Οι θέσεις του κλάδου ΠΕΙ 7 Εκπαιδευτικού, σε περί¬ 
πτωση αδυναμίας κάλυψής τους από πτυχιούχους 4ετούς 


φοίτησης πληρούνται απο υποψηφίους που έχουν τα προ¬ 
σόντα του κλάδου ΠΕΙ 8 Εκπαιδευτικού. Όσο χρόνο οι θέ¬ 
σεις είναι πληρωμένες απο προσωπικό που έχει τα προσό¬ 
ντα του κλάδου ΠΕΙ 8 Εκπαιδευτικού οι θέσεις αυτές ανή¬ 
κουν στον κλάδο ΠΕΙ 8 Εκπαιδευτικού. 

Στο σύνολο των πιο πάνω οργανικών θέσεων περιλαμ¬ 
βάνονται και μια θέση Διευθυντή και μια θέση Υποδιευθυ¬ 
ντή. 

Β. ΚΑΤΗΓΟΡΙΑ ΤΕ 

Κλάδος ΤΕ Επιμελητών θέση μία (1) 

Οι λοιπές ανάγκες της Σχολής σε Διοικητικό- Λογι¬ 
στικό, Τεχνικό, Βοηθητικό κ.λ.π. προσωπικό και μέχρι τη 
σύσταση αντίστοιχων θέσεων στη Σχολή καλύπτονται απο 
προσωπικό του Νοσοκομείου στα πλαίσια του οποίου λει¬ 
τουργεί η Σχολή ανάλογα με τις δυνατότητάς του. 

Άρθρο 12 

Υπαλληλική κατάσταση προσωπικού 

1. Το εκπαιδευτικό προσωπικό της Σχολής διέπεται απο 
τις διατάξεις του Ν. 1566/85, εκτός αν άλλως ορίζεται στο 
παρόν. 

2. Το υπόλοιπο προσωπικό της Σχολής εξομοιώνεται για 
την εν γένει υπαλληλική του κατάσταση με το λοιπό προ¬ 
σωπικό των αντίστοιχων κλάδων του Νοσηλευτικού ιδρύ¬ 
ματος στο οποίο λειτουργεί η Σχολή και από τις εκάστοτε 
ισχύουσες σχετικές διατάξεις του Υπαλληλικού Κώδικα. 

Άρθρο 13 
Προσόντα διορισμού 

1. Τα ειδικά τυπικά προσόντα διορισμού για τους παρα¬ 
κάτω κλάδους ορίζονται ως εξής: 

α. Κλάδος ΠΕΙ4 Εκπαιδευτικός, πτυχίο Α.Ε.Ι. Σχολής 
Επιστημών Υγείας τμήματος νοσηλευτικής ή ισότιμο πτυ¬ 
χίο αντίστοιχης ειδικότητας σχολών της αλλοδαπής με 
προτίμηση εκείνων που έχουν και πτυχίο Παιδαγωγικών 
σπουδών της ΣΕΛΕΤΕ ή πιστοποιητικό σπουδών σε θέ¬ 
ματα τεχνικής της εκπαίδευσης, σχολών της αλλοδαπής 
διάρκειας τουλάχιστον ενός έτους, με εισαγωγικό μισθο- 
λογικό κλιμάκιο το 16ο και καταληκτικό το Ιο. 

β. Κλάδος ΠΕΙ 7 Εκπαιδευτικός, πτυχίο των πρώην ανω- 
τέρων σχολών αδελφών νοσοκόμων και επισκεπτριών 4ε- 
τούς φοίτησης αρμοδιότητας του Υπουργείου Υγείας, 
Πρόνοιας και Κοινωνικών Ασφαλίσεων, ή ισότιμο πτυχίο 
αντίστοιχης ειδικότητας σχολών της ημεδαπής ή αλλοδα¬ 
πής με προτίμηση εκείνων που έχουν και πτυχίο Παιδαγω¬ 
γικών σπουδών της ΣΕΛΕΤΕ ή πιστοποιητικό σπουδών σε 
θέματα τεχνικής της εκπαίδευσης σχολών της αλλοδαπής 
διάρκειας τουλάχιστον ενός έτους, με εισαγωγικό μισθο- 
λογικό κλιμάκιο το 17ο και καταληκτικό το 2ο. 

γ. Κλάδος ΠΕΙ 8 Εκπαιδευτικός, πτυχίο των πρώην ανω- 
τέρων σχολών αδελφών νοσοκόμων 3ετούς φοίτησης αρ- 
μοδιότητος του Υπουργείου Υγείας, Πρόνοιας και Κοινω¬ 
νικών Ασφαλίσεων, ή πτυχίο ΚΑΤΕΕ ή ΤΕΙ τμήματος νοση¬ 
λευτικής ή ισότιμο πτυχίο αντίστοιχης ειδικότητας της αλ¬ 
λοδαπής με προτίμηση εκείνων που έχουν πτυχίο Παιδα¬ 
γωγικών σπουδών της ΣΕΛΕΤΕ ή πιστοποιητικό σπουδών 
σε θέματα τεχνικής της εκπαίδευσης σχολών της αλλοδα¬ 
πής διάρκειας τουλάχιστον ενός έτους με εισαγωγικό μι- 
σθολογικό κλιμάκιο το 17ο και καταληκτικό το 2ο. 

2. Οι βαθμοί του Εκπαιδευτικού προσωπικού του παρό¬ 
ντος διακρίνονται σε Α’, Β' και Γ. Οι θέσεις όλων των βαθ- 

μών είναι σε κάθε κλάδο οργανικά ενιαίες. Εισαγωγικός 
βαθμός ορίζεται του καθηγητή ή εκπαιδευτικού εργαστη¬ 
ρίου με βαθμό Γ. Για την προαγωγή των εκπαιδευτικών 
όλων των κλάδων στο βαθμό Β', απαιτείται διετής υπηρε¬ 
σία στο βαθμό Γ’ και για την προαγωγή στο βαθμό Α’ εξαε¬ 
τής υπηρεσία στο βαθμό Β’. 

3. ΚΛΑΔΟΣ ΤΕ ΕΠΙΜΕΛΗΤΩΝ 
Για τον κλάδο ΤΕ Επιμελητών απαιτούνται τα προσόντα, 
που προβλέπονται στο άρθρο 9 του Π.Δ/τος 194/1988 
(84α) για την ειδικότητα νοσηλευτικής ή επισκεπτών και 
επισκεπτριών Υγείας. 

Αρθρο 14 

Προϊστάμενοι Υπηρεσιών 

1. Της Σχολής προϊσταται ο Διευθυντής. 

Ο Διευθυντής εισηγείται στο Σύλλογο διδασκόντων της 
Σχολής κάθε θέμα αναφερόμενο στη λειτουργία της Σχο¬ 
λής, πλην των θεμάτων της καταστάσεως τουπροσωπικού 
της Σχολής. 

2. Του Τμήματος Σπουδών προϊσταται ο Υποδιευθυντής 
της Σχολής ή αν δεν υπάρχει Υποδιευθυντής, ο ανώτερος 
σε βαθμό από τους εκπαιδευτικούς της Σχολής των κλά¬ 
δων ΠΕΙ 4, ΠΕΙ 7, ΠΕΙ 8, ή αν υπάρχουν ομοιόβαθμοι, 
εκείνος που ορίζεται με απόφαση του Διοικητικού Συμ¬ 
βουλίου του Νοσοκομείου ύστερα απο γνώμη του Υπηρε¬ 
σιακού Συμβουλίου. 

3. Του Τμήματος Διοικητικού και Οικονομικών Υποθέ¬ 
σεων προϊσταται υπάλληλος του κλάδου ΠΕ Διοικητικού - 
Λογιστικού ή ΤΕ Διοικητικού -Λογιστικού ή ΔΕ Διοικητικού 
- Λογιστικού σύμφωνα με τις διατάξεις της παρ. 7 του άρ¬ 
θρου 5 του Ν. 2085/92 (ΦΕΚ 170Α’). 

4. Γ ια την επιλογή του Διευθυντή και Υποδιευθυντή της 
Σχολής το οικείο υπηρεσιακό συμβούλιο κρίνει ως το τέ¬ 
λος Φεβρουάριου κάθε δευτέρου έτους τους εκπαιδευτι¬ 
κούς της Σχολής που έχουν τα προσόντα για τις παραπάνω 
θέσεις, καθώς και 2ετία στο βαθμό Α’ έως το τέλος του 
ίδιου σχολικού έτους. 

Άρθρο 15 

Τροφή -Ιματισμός Μαθητών - Προσωπικού 

1. Στους μαθητές της Σχολής παρέχονται οι διευκολύν¬ 
σεις που αναφέρονται στο άρθρο 43 του Π.Δ. 192/82 
(ΦΕΚ 30/3.3.82 τ.Α). 

2. Στο προσωπικό της Σχολής παρέχεται πρωινό, πρό¬ 
γευμα και γεύμα, εφόσον η εργασία του παρατεΐνεται 
πέρα της 1ης μ.μ., δείπνο δικαιούται μόνο αν η εργασία 
του στη Σχολή παρατείνεται πέρα της 6ης μ.μ. 

3. Το Εκπαιδευτικό Προσωπικό δικαιούται τέσσερις (4) 
υπηρεσιακές στολές αμέσως μετά την πρόσληψή του δύο 
(2) ζευγάρια παπούτσια υπηρεσίας, μία (1) ζακέττα, δέκα 
(10) καλσόν (ετησίως), μία (1) μπέρτα όπως καθορίζεται 
από τις εκάστοτε διατάξεις με δυνατότητα ανανέωσης 
μιας στολής κάθε χρόνο. 

Τα ίδια δικαιούται και το Νοσηλευτικό Προσωπικό της 
Σχολής. 

Το Εκπαιδευτικό Προσωπικό επι πλέον δικαιούται μια 
στολή εξόδου πλήρη (χειμωνιάτικη και καλοκαιρινή), που 
ανανεώνεται όταν αυτό κρίνεται απαραίτητο από τον Διευ¬ 
θυντή. 

4. Το Τεχνικό και Βοηθητικό Προσωπικό δικαιούται στο¬ 
λές κατά τα προβλεπόμενα στη παράγραφο (3) του ίδιου 


άρθρου. 

5. Η κατά το παρόν άρθρο χορηγούμενη τροφή και 
στολή στο πιο πάνω προσωπικό της Σχολής παρέχεται για 
κάλυψη λειτουργικών αναγκών του ιδρύματος και δεν 
αποτελεί μισθό ή άλλου είδους παροχή. 

Άρθρο 16 

Διδακτικό Προσωπικό 

1. Τα στο πρόγραμμα εκπαιδεύσεως προβλεπόμενα μα¬ 
θήματα διδάσκουν: 

α. Το Εκπαιδευτικό προσωπικό της Σχολής, 
β. Επιτρέπεται η με ωριαία αντιμισθία ανάθεση θεωρητι¬ 
κής διδασκαλίας ή εργαστηριακών και κλινικών ασκήσεων 
σύμφωνα με τα οριζόμενα στις διατάξεις των άρθρων 14 
παρ. 1, 17, 18 και 19 του ν. 1566/1985 στις εξής περι¬ 
πτώσεις: 

αα. Όταν οι ώρες θεωρητικής διδασκαλίας, εργαστη¬ 
ριακών και κλινικών ασκήσεων είναι περιορισμένες και δεν 
δικαιολογούν το διορισμό μόνιμου εκπαιδευτικού πρόσω- * 
πικού και 

ββ. Όταν οι κατά το πρόγραμμα ώρες διδασκαλίας δεν 
καλύπτονται από το μόνιμο εκπαιδευτικό προσωπικό που 
υπηρετεί στη Σχολή. 

γ. Επίσης επιτρέπεται όταν συντρέχουν οι προϋποθέ¬ 
σεις των εδαφίων αα. και ββ. της προηγουμένης παραγρά¬ 
φου η ανάθεση θεωρητικής διδασκαλίας, εργαστηριακών 
και κλινικών ασκήσεων και στο μόνιμο εκπαιδευτικό προ¬ 
σωπικό της Σχολής, μέχρι (10) ώρες εβδομαδιαίως, με 
ωριαία αντιμισθία. 

2. Το ωρομίσθιο διδακτικό προσωπικό της Σχολής ορί¬ 
ζεται για κάθε σχολικό έτος μετά από εισήγηση του της 
Διευθυντού με απόφαση του Διοικητικού Συμβουλίου του 
Νοσοκομείου και που εγκρίνεται από το Υπουργείο 
Υγείας, Πρόνοιας και Κοινωνικών Ασφαλίσεων. 

3. Το πιο πάνω οριζόμενο διδακτικό προσωπικό πρέπει 
να ακολουθεί το υπό των Υπουργείων Υγείας, Πρόνοιας 
και Κοινωνικών Ασφαλίσεων και Εθνικής Παιδείας και 
θρησκευμάτων οριζόμενο αναλυτικό πρόγραμμα μαθημά¬ 
των, ολοκληρώνοντας τις παραδόσεις των σχετικών μαθη¬ 
μάτων μέσα στις τασσόμενες προθεσμίες. 

4. Στα υπο στοιχεία (β) και (γ) της πρώτης παραγράφου 
διδακτικό προσωπικό παρέχεται αντιμισθία κατά ώρα δι¬ 
δασκαλίας ή διενεργουμένων εξετάσεων ίση προς το 1 /70 
των πάσης φύσεως αποδοχών του εισαγωγικού μισθολογι- 
κού κλιμακίου του αντίστοιχου κλάδου χωρίς προσαυξή¬ 
σεις οικογενειακών βαρών σύμφωνα με τα προβλεπόμενα 
στην παρ. 10 του άρθρ. 17 του ν. 1505/1984, που προ¬ 
στέθηκε με το άρθρο 7 παρ. 2 του ν. 1810/1988 (Α 223). 

5. Το προσωπικό των εκπαιδευτικών κλάδων ΠΕΙ 4, 
ΠΕΙ 7 και ΠΕΙ 8 δικαιούται κανονικής άδειας κατά την πε¬ 
ρίοδο των σχολικών διακοπών εφαρμοζομένων των περί 
απουσίας των Εκπαιδευτικών κειμένων διατάξεων. Γ ια το 
υπόλοιπο προσωπικό της Σχολής ισχύουν οι περί κανονι¬ 
κών αναρρωτικών κ.λ.π. αδειών διατάξεις του Υπαλληλι¬ 
κού Κώδικα. 

Άρθρο 17 
Μετεκπαίδευση 

1. Για τη μετεκπαίδευση του εκπαιδευτικού προσωπι¬ 
κού έχουν ανάλογη εφαρμογή οι διατάξεις του άρθρου 30 
του Ν. 1566/85. 

2. Για το υπόλοιπο προσωπικό εφαρμόζονται οι εκά- 
στοτε ισχύουσες διατάξεις για μετεκπαίδευση των μόνι¬ 
μων δημοσίων υπαλλήλων. 

Αρθρο 18 
Σήμα 

1. Οι απόφοιτοι της Σχολής υποχρεούνται να φέρουν σε 
ώρα υπηρεσίας επί του στήθους, αριστερά το διακριτικό 
σήμα της Σχολής τους, το οποίο απονέμεται σ’ αυτούς 
μαζί με το πτυχίο τους. 

2. Το διακριτικό σήμα της Σχολής είναι μεταλλική πλάκα 
της οποίας το μέγεθος, σχήμα και απεικόνιση καθορίζο¬ 
νται μια φορά με απόφαση του Διοικητικού Συμβουλίου 
του Νοσοκομείου και με προηγούμενη εισήγηση του Διευ- 
θυντού της Σχολής. 

3. Στο πίσω μέρος του σήματος αναγράφεται ο αριθμός 
του Μητρώου της Σχολής. 

Άρθρο 19 
Στολή 

1. Η στολή είναι χρώματος λευκού. 

2. Το σχέδιο καθορίζεται με απόφαση του Διοικητικού 
Συμβουλίου που λαμβάνεται ύστερα από εισήγηση του 
Διευθυντού της Σχολής. 

3. Κάθε μαθητής φέρει στο αριστερό άνω τμήμα του 
θώρακα πινακίδα στην οποία αναγράφεται με τα αρχικά ή 
Σχολή και το ονοματεπώνυμο του μαθητού. 

Άρθρο 20 
Πτυχίο 

Οι απόφοιτοι των Μ.Τ.Ε.Ν Σχολών λαμβάνουν πτυχίο 
(άρθρο 64 παρ. 3 Ν. 1566/85). 

Άρθρο 21 
Απονομή βραβείων 

1. Καθιερώνεται η απονομή βραβείων στους τελειόφοι¬ 
τους της Σχολής κατά την λήψη του πτυχίου. 

2. Κάθε χρόνο με κοινή απόφαση του Διοικητικού Συμ¬ 
βουλίου του Νοσοκομείου και της Διεύθυνσης ορίζεται ο 
αριθμός των αποφοίτων της Σχολής στους οποίους απο- 
νέμεται χρηματικό βραβείο, καθώς και το ύψος σε δραχ¬ 
μές του κάθε βραβείου. 

Τα χρηματικά βραβεία απονέμονται δΓ αποφάσεως της 
Διεύθυνσης της Σχολής λαμβανομένης με βάση την τελική 
γενική βαθμολογία και το επίπεδο της διαγωγής του μαθη¬ 
τού. 

3. Έπαινος. Απονέμεται κατά τη διαδικασία της πα- 
ραγρ. 2 του παρόντος άρθρου. 

Στον Υφυπουργό Υγείας, Πρόνοιας και Κοινωνικών 


Ασφαλίσεων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦ. ΥΓ. ΠΡΟΝ. & Κ. ΑΣΦΑΛΙΣΕΩΝ 

ΣΩΤ. ΚΟΥΒΕΛΑΣ ΝΙΚ. ΑΝΑΣΤΑΣΟΠΟΥΛΟΣ 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΥΦ. ΕΘΝ. ΠΑΙΔ. & ΘΡΗΣΚΕΥΜΑΤΩΝ 

ΓΙΑΤΡΑΚΟΣ ΘΩΜΑΣ ΚΟΥΡΤΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 363 (3) 

Ίδρυση Τμήματος Ασφαλείας Καρπενησιού και άλλες δια¬ 
τάξεις. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδ. α’ β\ και η' του 
ν. 1481 /1984 «Οργανισμός Υπουργείου Δημόσιας Τάξης» 
(Α’ 152), όπως το άρθρο αυτό αντικαταςτάθηκε με το άρ¬ 
θρο 1 παρ. 1 του ν. 1590/1986 «Οργανισμός Υπουργείου 
Δημόσιας Τάξης και άλλες διατάξεις» (Α’ - 49). 

2. Τις διατάξεις του π.δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α’ 51). 

3. Τις διατάξεις του π.δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α’ 36). 

4. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α’ 137), το οποίο 
προστέθηκε με το άρθρο 27 του ν. 2081 /1992 (Α’ 154). 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 1.362.000 δραχμών περίπου για 
το έτος 1993, που θα καλυφθεί από τις αντίστοιχες πιστώ¬ 
σεις ΚΑΕ 0721, 0722, 0824, 0831, 0832, 1111,1112, 
1114, 1351, 1355, 1611,1612, 1613, 1711 του Ε.Φ. 43 
- 210 του προϋπολογισμού εξόδων Ελληνικής Αστυνο¬ 
μίας και δαπάνη ύψους 1.362.000 δραχμών για καθένα 
από» τα επόμενα έτη, που θα προβλεφθεί και θα καλυφθεί 
από τις αντίστοιχες πιστώσεις των κατ’ έτος προϋπολογι¬ 
σμών εξόδων Ελληνικής Αστυνομίας. 

6. Την υπ’ αριθ. 650/1993 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Ιδρύεται Τμήμα Ασφαλείας Καρπενησιού, με έδρα το 
Καρπενήσι, το οποίο υπάγεται διοικητικά στην Αστυνομική 
Διεύθυνση Ευρυτανίας. 

Άρθρο 2 

Ο διαγωνισμός για την κατάταξη υποψηφίων αστυφυλά¬ 
κων, που προκηρύχθηκε πριν την έναρξη ισχύος του Π.Δ. 
286/1993 (Α’ 124) με την 6000/2/425 δ από 8.6.1993 
πράξη του Αρχηγού της Ελληνικής Αστυνομίας διενεργεί- 
ται, σύμφωνα με τις διατάξεις του π.δ. 496/1987, όπως 

αυτές ίσχυαν κατά την ημερομηνία έκδοοης της προκήρυ¬ 

ξης. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

Α ΠΟΦΑΣΕΙ Σ 

(4) 

Χορήγηση δανείων και πιστώσεων με προσωπική ασφά¬ 
λεια από τις κτηματικές τράπεζες. 

(Συνεδρίαση 531/26.8.93, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) το άρθρο 4 του Ν. 3221 /24 όπως συμπληρώθηκε με 


το άρθρο 26 παράγρ. 6 του Ν. 2076/92 στο οποίο προβλέ- 
πεται η χορήγηση δανείων και πιστώσεων με προσωπική 
ασφάλεια από τις κτηματικές τράπεζες υπό τους ειδικό¬ 
τερους όρους και προϋποθέσεις που θέτει η Τράπεζα της 
Ελλάδος, 

β) την ΠΔ/ΤΕ 2241/16.8.93 (παράγρ. 2ϋ) ππερί στεγα- 
στικών τραπεζών, 

γ) τη σκοπιμότητα διεύρυνσης του πεδίου δραστηριοτή¬ 
των των κτηματικών τραπεζών υπό όρους που ανταποκρί- 
νονται στο χαρακτήρα των τραπεζών αυτής της κατηγο¬ 
ρίας, αποφάσισε: 

Επιτρέπεται η χορήγηση δανείων και πιστώσεων από τις 
κτηματικές τράπεζες προς φυσικά πρόσωπα με προσω¬ 
πικά ασφάλεια μέχρι ποσού που αντιστοιχεί στο 5% του 
εκάστοτε υπολοίπου των συνολικών χορηγήσεών τους. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1993 
Ο Πρόεδρος Τα Μέλη Ο Γραμματέας 

Ακριβές αντίγραφο 
Ο Γραμματέας 
Π. ΚΥΡΙΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ (3Ρ 

λειτουργούν καθημερινό από Θ.ΟΟ' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

·* Αποστολή ΦΕΚ στην επαρχία με καταβολή της αξίας του δια μέσρυ Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Αηό 25 σελίδες και πάνω η τιμή πώληοης κάθε φύλλου (δσέλιδου ή μέρους αυτού) αυξάνεται κατά 50 δρχ. 


:-1 


Μπορείτε να γίνετε συνδρομητής για όποιο τεύχος Θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


4! 

Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

15.000 

Δρχ. 

750 


» 

» 

» 

Β’ 

» 

30.000 

» 

1.500 

Υ) 

» 

» 

» 

Γ’ 

» 

10.000 

» 

500 

δ) 

» 

» 

» 

Δ’ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

·) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











